LV ECB -PUBLIC  
 
EIROPAS CENTRĀLĀS BANKAS ATZINUMS  
(2022.  gada 6. septembris ) 
par banknošu un monētu aizstāšanu un naudas apstrādātājiem  
(CON/2022/ 31) 
 
Ievads un tiesiskais pamats 
Eiropas Centrālā banka (ECB) 2022.  gada 12.  jūlijā saņēma Latvijas Bankas lūgumu sniegt atzinumu par 
“Naudas zīmju iesniegšanas, pieņemšanas, identificēšanas un aizstāšanas Latvijas Bankā noteikumu”  
projektu un “Euro banknošu un monētu apstrādes un laišanas otrreizējā apgrozībā noteikumu”  projektu 
(turpmāk kopā – “noteikumu projekti”).  
ECB kompetence sniegt atzinumu pamatojas uz Līguma par Eiropas Savienības darbību 127.  panta 
4. punktu un 282.  panta 5.  punktu, un Padomes Lēmuma 98/415/EK1 2. panta 1. punkta pirmo, trešo un 
ceturto ievilkumu, jo noteikumu projekti attiecas uz valūtas jautājumiem, Latvijas Banku un monetārās, 
finanšu banku, maksājumu sistēmu un maksājumu bilances statistikas vākšanu, apkopošanu un 
izplatīšanu. ECB Padome šo atzinumu p ieņēmusi saskaņā ar Eiropas Centrālās bankas reglamenta 
17.5.  panta pirmo teikumu.  
 
1. Noteikumu projektu mērķis  
Abi noteikumu projekti saistīti ar jaunā Latvijas Bankas likuma īstenošanu, tam stājoties spēkā 
2023.  gada 1.  janvārī2. Abu noteikumu projektu mērķis ir noteikt procesuālos jautājumus, kas saistīti ar 
ECB un Savienības tiesību aktos iekļautajām materiālo tiesību normām attiecībā uz euro banknošu un monētu pieņemšanu, aizstāšanu un laišanu otrreizējā apgrozībā.  
“Naudas zīmju iesniegšanas, pieņemšanas, identificēšanas un aizstāšanas Latvijas Bankā noteikumu”  
projekts nosaka bojātu euro banknošu un monētu aizstāšanu, apgrozībai derīgu euro banknošu un monētu aizstāšanu un rīcību ar euro banknotēm un monētām, kurām konstatējamas viltojuma pazīmes. Notei kumu projekts nenosaka visus Latvijas Bankas sniegtos skaidrās naudas pakalpojumus, t.  i. tas 
neattiecas uz Latvijas Bankas sniegtajiem pakalpojumiem, kurus regulē privāttiesības (piem., numismātikas monētu pārdošana un bezskaidrās naudas aizstāšana ar apgrozībā nebijušām euro 
piemiņas monētām, ja darījumu veic saskaņā ar Latvijas Bankas interneta vietnē starp Latvijas Banku un 
personu noslēgtu distances līgumu).  
Saskaņā ar to pavadošo paskaidrojuma rakstu “Euro banknošu un monētu apstrādes un laišanas 
otrreizējā apgrozībā noteikumu”  projektā replicētas un sīkāk izklāstītas prasības naudas apstrādātājiem, 
 
1  Padomes Lēmums 98/415/EK (1998.  gada 29.  jūnijs) par valstu iestāžu apspriešanos ar Eiropas Centrālo banku par 
tiesību aktu projektiem (OV L 189, 3.7.1998., 42.  lpp.).  
2  Sk. Atzinumu CON/2021/9. Visi ECB atzinumi pieejami EUR -Lex. 
ECB -PUBLIC  
2 kas noteiktas pašlaik spēkā esošajos Latvijas Bankas noteikumos un naudas apstrādātājiem saistošajos 
Savienības tiesību aktos. ECB atzīmē, ka šajā noteikumu projektā iekļautas arī vairākas jaunas tiesību normas, kuru mērķis ir esošā tiesiskā regulējuma precizēšana. Pirmkārt, Latvijas Bankas likuma 
XI nodaļā noteiktais statistikas nodrošināšanas un statistisko datu un statistiskās informācijas 
aizsardzības regulējums tiks piemērots naudas apstrādātāju sniegtajiem datiem par izmantotajām euro 
banknošu un monētu apstrādes iekārtām, kā arī šo iekārtu apstrādāto euro banknošu un monētu apjomu, 
un Latvijas Bankai šī statistika jāglabā pastāvīgi. Otrkārt, šajā noteikumu projektā precizēti gadījumi, 
kuros Latvijas Bankas naudas zīmju pārvaldības komiteja (turpmāk – “Komiteja”) var atteikties reģistrēt 
naudas apstrādātāju. Treškārt, šajā noteikumu projektā precizēta informācija, kas naudas apstrādātājam 
jāsniedz Komitejai pirms euro banknošu vai monētu apstrādes iekārtas izmantošanas, un noteiktas 
Komisijas tiesības n o naudas apstrādātāja pieprasīt informāciju par sadarbību ar citiem naudas 
apstrādātājiem vai informāciju par euro banknošu un monētu piegādi no dalībvalsts, kura ieviesusi euro, 
nacionālās centrālās bankas. Ceturtkārt, šajā noteikumu projektā noteikts, ka  naudas apstrādātājam 
jāizstrādā un jāuztur rakstiskas iekšējās procedūras un jāizstrādā euro banknošu un monētu apstrādes 
iekārtas tehniskās apkopes plāns. Piektkārt, šajā noteikumu projektā noteikts, ka statistikas dati par 
iepriekšējā pusgadā izmantotaj ām euro banknošu apstrādes iekārtām un šo iekārtu apstrādāto euro 
banknošu apjomu naudas apstrādātājam jāšifrē un jāparaksta digitāli veidā, par ko panākta vienošanās ar 
Komiteju. Visbeidzot, šajā noteikumu projektā noteikts, ka katru gadu jāsagatavo un Latvijas Bankas 
interneta vietnē jāpublicē plāns pārbaudēm uz vietas naudas apstrādātāja telpās vai tā norādītajās vietās, kur apstrādā euro banknotes un monētas.  
 
2. Vispārīgi apsvērumi  
ECB atzinīgi vērtē abus noteikumu projektus, jo tie atbilst attiecīgajam Savienības un ECB tiesiskajam 
regulējumam un satur lietderīgas procesuālās normas, kas vajadzīgas šo regulējumu netraucētai 
piemērošanai.  
 
3. Īpaši apsvērumi attiecībā uz bojātu banknošu un monētu aizstāšanu   
3.1. “Naudas zīmju iesniegšanas, pieņemšanas, identificēšanas un aizstāšanas Latvijas Bankā 
noteikumu”  projektā noteikts, ka gadījumā, ja tiek iesniegta bojātas banknotes daļa, kura atbilst 50 % vai 
ir mazāka par 50 % no veselas banknotes, pieteikuma iesniedzējam jāiesniedz pierādījumi, j a tādi 
pieejami, ka iztrūkstošā banknotes daļa ir iznīcināta
3. Šajā noteikumu projektā arī noteikts4, ka Komitejai, 
pamatojoties uz kompetentās iestādes atzinumu, jāpieņem lēmums par bojāto banknošu aizstāšanu vai 
neaizstāšanu gadījumos, kuros bojātās euro banknotes iesniegtā daļa ir 50 % vai mazāk no veselas 
banknotes, neatsaucoties uz nepieciešamību pi erādīt iztrūkstošo daļu iznīcināšanu. To varētu interpretēt 
tādējādi, ka Komiteja var nolemt aizstāt apgrozībai nederīgu banknoti, ja tiek uzrādīti 50 % vai mazāk no 
banknotes, pieteikuma iesniedzējam nepierādot, ka iztrūkstošā daļa vai daļas ir iznīcinātas Lai novērstu 
 
3  Sk. “Naudas zīmju iesniegšanas, pieņemšanas, identificēšanas un aizstāšanas Latvijas Bankā noteikumu ” projekta 
15.4.2.  punktu.  
4  Sk. “Naudas zīmju iesniegšanas, pieņemšanas, identificēšanas un aizstāšanas Latvijas Bankā noteikumu ” projekta 
31. punktu.  
ECB -PUBLIC  
3 jebkādas bažas par juridisko noteiktību attiecībā uz Eiropas Centrālās bankas Lēmuma ECB/2013/105 
3. panta 1.  punkta piemērošanu, šis noteikumu projekts būtu jāgroza, lai precizētu, ka 50 % vai mazāk no 
apgrozībai nederīgas banknotes var ai zstāt tikai tad, ja pieteikuma iesniedzējs pierāda, ka iztrūkstošā 
daļa ir iznīcināta.  
3.2. “Naudas zīmju iesniegšanas, pieņemšanas, identificēšanas un aizstāšanas Latvijas Bankā 
noteikumu”  projektā noteikts, ka Komiteja lemj par bojāto banknošu aizstāšan u vai neaizstāšanu, cita 
starpā gadījumos, kuros euro banknotes ir tīši bojātas6. Lai novērstu jebkādas bažas par juridisko 
noteiktību attiecībā uz Lēmuma ECB/2013/10 3.  panta 3.  punkta piemērošanu, šis noteikumu projekts 
būtu jāpārstrādā, lai precizētu, ka tīši bojātas banknotes nevar aizstāt, ja vien Latvijas Banka nezina vai 
tai nav pietiekama iemesla uzskatīt, ka pieteikuma iesniedzējs rīkojas (vai var pierādīt, ka viņš rīkojas) 
labticīgi.  
 
 
Šis atzinums tiks publicēts EUR -Lex. 
 
 
Frankfurtē pie Mainas , 2022.  gada 6. septembrī  
 
[parakstīts]  
 ECB prezidente  
Christine LAGARDE  
 
5  Eiropas Centrālās bankas Lēmums ECB/2013/10 (2013.  gada 19.  aprīlis) par euro banknošu nominālvērtībām, 
parametriem, atveidošanu, apmaiņu un izņemšanu no apgrozības (OV L  118, 25.3.2003., 37.  lpp.).  
6  Sk. “Naudas zīmju iesniegšanas, pieņemšanas, identificēšanas un aizstāšanas Latvijas Bankā noteikumu ” projekta 
33. punktu.